text: Video: Strikkedysten tilbage til rokoko-tiden
  11 oktober 2016 kl. 18.51
  I 5. afsnit af Den Store Strikkedyst rejser strikkerne tilbage i tiden og lander i 1700-tallet. 
  Strikkerne skal  i 5. afsnit af Den Store Strikkedyst forsøge at få de moderne strikke-teknikker til at passe til den beklædning, man bar i rokokotiden. De skal strikke tilbehør, nemlig tasker, til de flotte, svulstige kjoler.
  De meget flotte kjoler fik vi lov at låne på Koldinghus og på Fredericia Teater, og damer fra frivilliggruppen på Koldinghus tager dem på og viser dem frem i programmet.
  Kulturarvschef på Museet Koldinghus, Steen Rosenvinge Lundbye, fortæller her, hvordan kjolen kunne påvirke damerne, og hvad de havde i deres tasker dengang.
  Se mere på strikkedystens hjemmeside.
  